Меѓународен ден на акции за климата

Меѓународен ден на акции за климата (), познат е и како Ден на борба против климатските промени, е глобална акција која се обележува во повеќе од 170 земји низ светот секоја година на 15 мај.

 Историја 
Меѓународниот ден на акции за климата е посветен на подигање на свеста за итната потреба од решавање на климатските промени. Луѓето се собираат секоја година за да ја истакнат важноста од зачувување на животната средина, да промовираат одржливи практики и да се залагаат за политики кои се занимаваат со климатските прашања. Најчесто го обележуваат со кампување, засадувење на дрвја и одржување собири и едукативни настани. Овој ден потсетува на важноста од зачувување на биодиверзитетот, намалување на емисиите на јаглерод и работа за зелена и одржлива иднина за сите.

По повод Меѓународниот ден на акцијата за климата, Европската комисија во 2019 година го претставила Европскиот зелен договор - мапата на патот за одржливост на стопанството на Европската унија преку претворање на климатските и еколошките предизвици во можности во сите области на политиката и правејќи ја транзицијата праведна и инклузивна за сите. Европската зелена агенда е стратегија која би требало да ја направи Европа првиот „климатски неутрален“ континент до 2050 година.

 Наводи 

Категорија:Празници во мај
Категорија:Меѓународни празници
Категорија:Климатски промени